পদক নেওয়ার আগে মুঠোফোনে খুলনায় মা আসমা বেগমকে সুখবরটা দিলেন শাকিল। ওই প্রান্তে থাকা মা যেন বিশ্বাসই করতে চাইছিলেন না ছেলে কী কীর্তি গড়েছে! শাকিল হাসতে হাসতে বলছিলেন, ‘মা তো বিশ্বাসই করছেন না!’ শাকিলেরও বিশ্বাস হয়নি প্রথমে, ‘শুরুতে নার্ভাস লাগছিল। অনেক চেষ্টা করেছি নির্ভার থাকার। বাছাইয়ে বেশি ভালো করতে পারিনি। তবে খারাপ করায় মনের মধ্যে জিদ চলে এসেছিল। অন্য কিছু চিন্তা না করে নিজের খেলাটাই খেলে গেছি।’